**ΙΣΤΟΡΙΑ Β΄ ΤΑΞΗΣ ΓΕΝΙΚΟΥ ΛΥΚΕΙΟΥ**

**1ο ΘΕΜΑ**

**1.α. (Ι)** Να αντιστοιχίσετε τα στοιχεία της στήλης Α με τα στοιχεία της στήλης Β. Ένα (1) στοιχείο της στήλης Β περισσεύει.

|  |  |
| --- | --- |
| Α | Β |
| 1. τελετή της περιβολής  2. σύνοδος της Ιέρειας  3. Ομολογία της Αυγούστας  4. αλληλέγγυον  5. Κοράνιο | α. ιερό βιβλίο του Ισλάμ  β. αποκατάσταση των εικόνων  γ. υπόμνημα με τις αρχές του λουθηρανισμού  δ. καταβολή των φόρων των φτωχών από τους δυνατούς  ε. αναγνώριση της υποτέλειας στον φεουδάρχη  στ. καταδίκη της λατρείας των εικόνων |

(μονάδες 5)

**(ΙΙ)** Να χαρακτηρίσετε τις ακόλουθες προτάσεις ως προς την ορθότητά τους, γράφοντας τη λέξη «σωστό» ή «λάθος» δίπλα στον αριθμό που αντιστοιχεί στην κάθε πρόταση:

1. Στοιχείο στρατιωτικοποίησης της μεσοβυζαντινής κοινωνίας ήταν και η ανοικοδόμηση κάστρων.

2. Οι Βούλγαροι ζήτησαν ιεραποστόλους από το Βυζάντιο για τον εκχριστιανισμό τους.

3. Στην αυτοκρατορία της Τραπεζούντας οφείλεται η ανάκτηση της Κωνσταντινούπολης το 1261.

4. Ο Εκατονταετής Πόλεμος (1339-1453) διεξήχθη ανάμεσα στη Γαλλία και την Αγγλία.

5. Οι φορείς του ανθρωπισμού απέρριπταν τη θρησκεία.

(μονάδες 5)

**Μονάδες 10**

**1.β.** Να εξηγήσετε το περιεχόμενο των ακόλουθων ιστορικών όρων: *σκλαβηνίες, Επαναγωγή.*

**Μονάδες 8+7=15**